stanford-oval/wikipedia huggingface dataset:
Evelyn Insam

Evelyn Insam
Evelyn Insam (s. 10. helmikuuta 1994 Brixen) on italialainen mäkihyppääjä.
Insamin ensimmäinen kilpailu Continental Cupissa oli 18. tammikuuta 2006 Toblachissa. Hän sijoittui kilpailussa 32:nneksi. Hänen ensimmäinen palkintokorokesijansa Continental Cupissa tuli Toblachin osakilpailusta 21. tammikuuta 2009, jolloin hän sijoittui toiseksi. Maailmancupissa Insam kilpaili ensimmäisen kerran Lillehammerissa 3. joulukuuta 2011 ollen tuolloin kilpailun kuudes. Palkintokorokkeelle hän on sijoittunut kaksi kertaa: toiseksi Schonachin osakilpailussa tammikuussa 2013 ja kolmanneksi Râșnovissa maaliskuussa 2014.
Insam on osallistunut nuorten MM-kilpailuihin kuusi kertaa. Ensimmäisen kerran hän osallistui Zakopanessa vuonna 2008. Hän oli normaalimäen kahdeksas. Vuoden 2009 nuorten MM-kilpailuissa Štrbské Plesossa Insam oli jälleen kahdeksas. Vuonna 2010 Hinterzartenissa hän oli 12:s. Otepäässä 2011 Insamin sijoitus oli viides. Vuonna 2011 Insam myös osallistui ensimmäisen kerran aikuisten MM-kilpailuihin. Oslossa hän sijoittautui normaalimäen kahdeksanneksi. Vuonna 2012 nuorten MM-kilpailuissa Erzurumissa Insam oli neljäs. Ensimmäisen kerran hän pääsi nuorten MM-kilpailuissa palkintopallille Liberecissä 2013, voittaen hopeaa normaalimäestä. Val di Fiemmen MM-kilpailuissa 2013 Insam oli normaalimäen kahdeksas. Sekajoukkuemäessä hän oli seitsemäs Italian joukkueen kanssa. Sotšin olympialaisissa 2014 hän oli viides.
Ernani

Verdi: Ernani, esiintyjinä äänityksessä Pavarotti, Sutherland, Nucci, Burchuladze; johtajana Bonynge
Ernani on nelinäytöksien ooppera, jonka tyylilaji on dramma lirico. Oopperan on säveltänyt Giuseppe Verdi ja libreton siihen on kirjoittanut Francesco Maria Piave. Libretto pohjautuu Victor Hugon näytelmään Hernani. Oopperan ensi-ilta oli Venetsian La Fenice teatterissa 9. maaliskuuta 1844.
Oopperasta on tehty lukuisia äänityksiä ja se on eri oopperatalojen ohjelmistoissa, joskin satunnaisesti.
Roolit

Keskeiset roolit
Ernani - tenori
Don Carlo - baritoni
Don Ruy Gomez de Silva - basso
Elvira - sopraano
Vähäisemmät roolit
Giovanna - mezzosopraano
Don Ricardo - tenori
Jago - Basso
Muut
Banditi, Cavalieri, Vassalli, Cortigiani, Principi elettori, Paggi e Dame di Corte - kuoro
Paikka, aika ja näytökset

Aika: vuosi 1519.
Paikka: Aragonia, Aix-la-Chapelle (Aachen) ja Zaragoza.
Oopperan Ernani eri näytökset säveltäjä on nimennyt:
I; Il bandito,
II; L'ospite,
III; La clemenza,
IV; La maschera.
Aiheesta muualla

Oopperan libretto (Arkistoitu – Internet Archive) (italiaksi)
Diskografia (englanniksi)
Oopperan esityshistoria (englanniksi)
Oopperan synopsis (englanniksi)
Ernst Ruska

| Ernst August Friedrich Ruska |
| --- | --- |
 Ernst Ruskan elektronimikroskooppi vuodelta 1933.
Henkilötiedot
Syntynyt: 25. joulukuuta 1906 Heidelberg, Saksa
Kuollut: 25. toukokuuta 1988 Länsi-Berliini, Saksa
Kansalaisuus:   Saksalainen
Koulutus ja ura
Tutkinnot:  Münchenin teknillinen yliopisto Berliinin teknillinen yliopisto
Väitöstyön ohjaaja:  Max Knoll
Instituutti:  Siemens-Reiniger-Werke AG Fritz Harber Instituutti
Tutkimusalue:  Fysiikka
Palkinnot:   Nobelin fysiikanpalkinto (1986)
Ernst August Friedrich Ruska (25. joulukuuta 1906 Heidelberg – 25. toukokuuta 1988 Berliini) oli saksalainen fyysikko ja sähköinsinööri. Hänet tunnetaan erityisesti elektronimikroskoopin keksijänä.
Ruska opiskeli elektroniikkaa Münchenin teknillisessä yliopistossa 1925–1927 ja siirtyi tämän jälkeen Berliinin teknilliseen yliopistoon. Siellä hän keksi, että näkyvän valon asemesta elektroneja havainnoiva mikroskooppi muodostaa tarkemman kuvan, johtuen elektronien värähtelytaajuudesta, joka on sähkömagneettiseen värähtelyyn verrattuna 100 000-kertainen. Ruska rakensi maailman ensimmäisen elektronimikroskoopin vuonna 1931.
Ruska työskenteli Siemens-Reiniger-Werke AG:llä tutkimusinsinöörinä 1937–1955 ja johtajana Fritz Haberin mukaan nimetyssä Elektronimikroskopian instituutissa 1955–1972. Vuodesta 1949 hän toimi professorina Berliinin vapaassa yliopistossa. Ennen eläköitymistään vuonna 1972 Ruska toimi Berliinin teknillisessä korkeakoulussa professorina vuodesta 1957. Osoituksena lukuisista saavutuksistaan optoelektroniikassa hänelle myönnettiin vuonna 1986 puolet Nobelin fysiikanpalkinnosta; toinen puoli jaettiin tunnelointimikroskoopin kehittäjille Gerd Binnigille ja Heinrich Rohrerille.
Aiheesta muualla

Ernst Ruska and the Electron Microscope Homepage of the Ruska family. Viitattu 15.08.2018 (englanniksi).
Evelyn Rasmussen Osazuwa

Evelyn Rasmussen Osazuwa (s. 15. toukokuuta 1986 Oslo) on norjalainen näyttelijä.
Rasmussen Osazuwa syntyi nigerialaiselle isälle ja pohjoisnorjalaiselle äidille, jotka tapasivat toisensa Oslossa. Rasmussen Osazuwa esiintyi eritrealaisen pakolaisen Kikin roolissa televisiosarjassa Rahti. Lisäksi hän on esiintynyt muun muassa norjalaisessa sarjassa Hotel Cæsar.
Aiheesta muualla

Evelyn Rasmussen Osazuwa Internet Movie Databasessa. (englanniksi)
Ernst Rückert

| Ernst Rückert> Henkilötiedot |
| --- | --- |
Koko nimi:  Anton Ernst Rückert
Syntynyt: 20. joulukuuta 1892 Berliini
Kuollut: 1950 Berliini
Aiheesta muualla
IMDb 
Elonet
Ernst Rückert (1892–1950) oli saksalainen teatteri- ja elokuvanäyttelijä. Hän näytteli lukuisissa elokuvissa mykkäfilmien aikakaudella.
Tunnetuimpia elokuvia

Väsynyt kuolema (1921)
Luther (1928)
Kaliber 5.2 (1920)
Aiheesta muualla

Ernst Rückert Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ernst Rückert
Käännös suomeksi
Eteläcatanduanesinbikol

| Eteläcatanduanesinbikol |
| --- | --- |
Muu nimi:  virac
Tiedot
Alue:   Filippiinit
Puhujia:  135,000 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet bikol-kielet
ISO 639-3:  bln
 Ohje 
Eteläcatanduanesinbikol eli virac on Filippiineillä Catanduanesin provinssissa puhuttu bikol-kieli. Sitä puhui vuoden 2000 väestönlaskennan mukaan äidinkielenään 135,000 ihmistä.
Eteläcatanduanesinbikol luokitellaan rannikkobikol-kielten ryhmään yhdessä keskibikolin kanssa. Kielet ovat läheistä sukua keskenään ja eteläcatanduanesinbikolin puhujat ymmärtävät jonkin verran keskibikolia, filipinoa ja pohjoiscatanduanesinbikolia.
Elizabeth Reaser

| Elizabeth Reaser |
| --- | --- |
 Reaser 20. maaliskuuta 2010
Henkilötiedot
Koko nimi:  Elizabeth Ann Reaser
Syntynyt: 15. kesäkuuta 1975 (ikä 49) Bloomfield, Michigan, Yhdysvallat
Ammatti:  näyttelijä
Näyttelijä
Aktiivisena:  1999–
Aiheesta muualla
Viralliset kotisivut
IMDb 
Elonet
Elizabeth Ann Reaser (s. 15. kesäkuuta 1975 Bloomfield, Michigan) on yhdysvaltalainen näyttelijä. Hänet tunnetaan esimerkiksi televisiosarjasta Greyn anatomia ja vuoden 2008 elokuvasta Twilight – Houkutus.
Nuoruus ja yksityiselämä

Reaser syntyi Bloomfieldissä, Michiganissa Karen Davidsonille ja John Reaserille. Reaserin isäpuoli William Davidson oli miljardööri liikemies, ja Reaserin äidistä Karenista tuli Detroit Pistonsin omistaja Reaserin isäpuolen kuoltua vuonna 2009. Nuoruudessaan Reaser kävi Birmingham Seaholm High Schoolia ja valmistui Avondale High Schoolista vuonna 1993. Myöhemmin hän kävi Juilliard Schoolia. Reaser on kasvissyöjä.[lähde? ]
Ura

Reaser tunnetaan muun muassa roolistaan vampyyri Esme Cullenina Stephenie Meyerin kirjasarjaan perustuvissa elokuvissa Twilight – Houkutus (2008), Twilight – Uusikuu (2009), Twilight – Epäilys (2010) ja Twilight – Aamunkoi (2011–2012). Hän on esiintynyt myös televisiosarjassa Greyn anatomia, jossa hän vieraili muistinsa menettäneen ja raskaana olevan potilaan Avan roolissa yhteensä 17 jakson verran vuosina 2007–2008. Hän sai Emmy-ehdokkuuden roolistaan Greyn anatomiassa. Vuonna 2008 Reaser esitti pääosaa draamasarjassa Ex List, joka kuitenkin lopetettiin vain neljän esitetyn jakson jälkeen huonon vastaanoton takia.
Filmografia > Elokuvat

| 0 | 1 | 2 | 3 |
| --- | --- | --- | --- |
| Vuosi | Suomenkielinen nimi | Alkuperäinen nimi | Rooli |
| 1999 |  | Scrubs | Molly (lyhytelokuva) |
| 2001 | The believer – täynnä vihaa | The Believer | Miriam |
| 2001 | Keskusteluja elämästä | Thirteen Conversations About One Thing | nuori nainen luokassa |
| 2002 | Kuolettava sopimus | Emmett´s Mark | Alison Holmes |
| 2004 |  | Mind The Gap | Malissa Zubach |
| 2005 |  | Sweet Land | Inge |
| 2005 | Stay | Stay | Athena |
| 2005 | Perheen jalokivi | The Family Stone | Susannah Stone Trousdale |
| 2006 |  | The Wedding Weekend | Julep |
| 2006 |  | Puccini for Beginners | Allegra Castiglione |
| 2007 |  | Purple Violets | Bernadette |
| 2008 | Twilight – Houkutus | Twilight | Esme Cullen |
| 2009 |  | Against the Current | Liz Clarke |
| 2009 | Twilight – Uusikuu | The Twilight Saga: New Moon | Esme Cullen |
| 2010 | Twilight – Epäilys | The Twilight Saga: Eclipse | Esme Cullen |
| 2011 | Twilight – Aamunkoi osa 1 | The Twilight Saga: Breaking Dawn part 1 | Esme Cullen |
| 2012 | Twilight – Aamunkoi osa 2 | The Twilight Saga: Breaking Dawn part 2 | Esme Cullen |
| 2012 |  | Liberal Arts | Ana |
| 2015 |  | Hello, My Name Is Doris | Dr. Edwards |
| 2016 |  | Ouija: Origin of Evil | Alice Zander |
Filmografia > Televisio

| 0 | 1 | 2 | 3 |
| --- | --- | --- | --- |
| Vuosi | Sarja | Rooli | Jakso |
| 2000 | Sopranos | Stace | D-Girl |
| 2002 | Kova laki: Rikollinen mieli | Serena Whitfield | The Insider |
| 2004 | The Jury | Rachel Byrnes | Pilot |
| 2004 | Hack | Elaine Jones | Extreme Commerce |
| 2006 | Kova laki: Rikollinen mieli | Jillian Slaughter | Proud Flesh |
| 2006 | Standoff | Anya Reed | Heroine |
| 2006 | Hätätila | Alice Alden, M.D. | kaikki jaksot |
| 2008 | Wainy Days | Annie | The Waindow |
| 2007-2008 | Greyn anatomia | Ava / Rebecca Pope / Jane Doe | 17 jaksoa |
| 2008-2009 | Ex List | Bella Bloom | päähenkilö |
| 2014 | True Detective | Laurie Perkins | The Secret Fate of All Life |
| 2015 | Mad Men | Diana Baur | 2 jaksoa |
| 2016 | Easy | Andi | 2 jaksoa |
| 2017 | Manhunt: Unabomber | Ellie Fitzgerald | päähenkilö |
| 2017 | Law & Order True Crime | Pam Bozanich | 7 jaksoa |
| 2018 | The Haunting of Hill House | Shirley Crain | päähenkilö |
Filmografia > Teatteriroolit

| 0 | 1 | 2 | 3 |
| --- | --- | --- | --- |
| Vuosi | Nimi | Rooli | Teatteri |
| 1999 | Sweet Bird of Youth | Heavenly | La Jolla Playhouse |
| 2000 | The Hologram Theory | Mimi | Blue Lights Theatre Company |
| 2001 | Closer | Alice | Portland Center Stage |
| 2001 | Blackbird | Froggy | Bush Theatre (Lontoo) |
| 2002 | Stone Cold Dead Serious | Shaylee Ledbetter / Sharice | American Repertory Theatre |
| 2003 | The Winter`s Tale | Perdita | Classic Stage Company |
| 2005 | Top Girls | Patient Griselda / Nell / Jeanine | Williamstown Theatre Festival |
Palkinnot ja ehdokkuudet

| 0 | 1 | 2 | 3 | 4 |
| --- | --- | --- | --- | --- |
| Vuosi | Palkinto | Kategoria | Työ | Tulos |
| 2006 | Newport Beach Film Festival | Paras näyttelijä | Sweet Land | Voitto |
| 2007 | Independent Spirit Award | Paras naispääosa | Sweet Land | Ehdokkuus |
| 2007 | Primetime Emmy | Erottuva vieraileva näyttelijä draamasarjassa | Greyn anatomia | Ehdokkuus |
| 2008 | Screen Actors Guild Award | Erottuva esiintyminen draamasarjassa | Greyn anatomia | Ehdokkuus |
| 2009 | Prism Award | Paras esiintyminen draamasarjan useammassa jaksossa | Greyn anatomia | Ehdokkuus |
Aiheesta muualla

Kuvia tai muita tiedostoja aiheesta Elizabeth Reaser Wikimedia Commonsissa
Reaser vuoden 2011 Comic-Con -tilaisuudessa.
Erkkilä

Erkkilä on suomalainen sukunimi.
Tunnettuja Erkkilöitä

Eeli Erkkilä (1909–1963), poliitikko (maalaisliitto)
Eero Erkkilä (s. 1941), säveltäjä ja laulaja
Eva Erkkilä, oik. Otto Holmström (1879–1948), muistelmakirjailija
Helena Erkkilä, o.s. Koskinen (1907–1981), elokuvanäyttelijä
Jaakko Erkkilä (s. 1993), pesäpalloilija
Jere Erkkilä (s. 1997), jääkiekkoilija
Lassi Erkkilä (s. 1953), lyömäsoittaja
Leena Erkkilä (1930–2020), lasten- ja nuortenkirjailija
Mika Erkkilä (s. 1990), jääkiekkoilija
Minna-Leena Erkkilä (s. 1963), gynekologi
Paula Erkkilä (s. 1976), johtamisasiantuntija ja Pohjanmaan kauppakamarin toimitusjohtaja
Pekka Erkkilä (s. 1941), rikoksiin syyllistynyt poliisi
Sven Erkkilä (1901–1973), lääkäri, professori
Tero Erkkilä (s. 1974), politiikan tutkija ja valtio-opin professori
Veikko Erkkilä (s. 1947), toimittaja ja kirjailija
Tunnettuja Erkkilöitä > Kuvitteellisia Erkkilöitä

Asko Erkkilä, tv-sarjassa Salatut elämät
| --- | --- |
: Tällä täsmennyssivulla luetellaan henkilöitä, joilla on sama sukunimi.
Enfermeras

| Enfermeras |
| --- | --- |

Tyyli:  draama
Kestoaika:  60 min
Pääosissa:   Diana Hoyos  Sebastián Carvajal  Viña Machado  Julián Trujillo  Lucho Velasco  Nina Caicedo  Federico Rivera  María Manuela Gómez  Cristian Rojas 
Alkuperämaa:   Kolumbia
Alkuperäiskieli:  espanja
Verkko:   RCN Televisión
Esitetty:  23. lokakuuta 2019 –
Jaksoja:  100
Aiheesta muualla
Virallinen sivusto
IMDb
Enfermeras on televisioyhtiö RCN Televisiónin esittämä kolumbialainen TV-sarja. Sen päärooleissa ovat Diana Hoyos ja Sebastián Carvajal.
Näyttelijät

| 0 | 1 | 2 |
| --- | --- | --- |
|  Diana Hoyos  | … |  María Clara González   |
|  Sebastián Carvajal  | … |  Carlos Pérez   |
|  Viña Machado  | … |  Gloria Mayorga Moreno   |
|  Julián Trujillo  | … |  Álvaro Rojas   |
|  Lucho Velasco  | … |  Manuel Alberto Castro   |
|  Nina Caicedo  | … |  Sol Angie Velásquez   |
|  Federico Rivera  | … |  Héctor Rubiano "Coco"   |
|  María Manuela Gómez  | … |  Valentina Duarte González   |
|  Cristian Rojas  | … |  Camilo Duarte González   |
Aiheesta muualla

Viralliset kotisivut
Euparen M

Euparen M on kasvitautien torjunta-aine, jonka vaikuttava aine on tolyylifluanidi .
Historia

Euparen M -ainetta on käytetty Suomessa vuodesta 1993 lähtien monille hedelmä-, marja- ja koristekasveille.
Elintarviketurvallisuusvirasto Evira rajoitti Euparen M -aineen käyttöä huhtikuussa vuonna 2007 vesistöihin rajoittuvilta alueilta, joista otettavan juomaveden puhdistukseen käytetään otsonointia . Joulukuussa vuonna 2007 Euparen M -valmisteen tuottaja Bayer CropScience ilmoitti lopettavansa kyseisen valmisteen markkinoinnin maailmanlaajuisesti. Tämän vuoksi Evira päätti peruuttaa valmisteen hyväksymisen 1.10.2008 lukien, jonka jälkeen Euparenin käyttö kasvinsuojelutarkoituksiin ei ole enää Suomessa sallittua.
Eteläandamaaniensupiainen

| Eteläandamaaniensupiainen> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Päästäiset Soricidae
Alaheimo::  Kotipäästäiset Crocidurinae
Suku::  Crocidura
Laji::  jenkinsi
Kaksiosainen nimi
 Crocidura jenkinsi  Chakraborty, 1978 
Katso myös
   Eteläandamaaniensupiainen Wikispeciesissä   Eteläandamaaniensupiainen Commonsissa 
Infobox OKVirheellinen NIMI-arvoIUCN-testi OK: 
Eteläandamaaniensupiainen (Crocidura jenkinsi) on Andamaaneilla elävä päästäislaji. Se liikkuu öisin tai hämärän aikaan trooppisen lehtimetsän lehtikarikkeen joukossa. Se on äärimmäisen uhanalainen ihmisen toimien, kuten metsänhakkuiden takia.
Eteläamerikantiira

| Eteläamerikantiira |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Tiirat Sterninae
Suku::  Tiirat Sterna
Laji::  hirundinacea
Kaksiosainen nimi
 Sterna hirundinacea  (Lesson, 1831) 
Katso myös
   Eteläamerikantiira Wikispeciesissä   Eteläamerikantiira Commonsissa 
Infobox OKNimi-testi OKIUCN-testi OK: 
Eteläamerikantiira (Sterna hirundinacea) on eteläamerikkalainen tiira. Sen elinympäristö käsittää mantereen etealäosan rannikot Perun eteläosista Tulimaahan, Falklandsaarille ja Brasilian keskiosien Espírito Santoon. Telveksi se siirtyy mantereen rannikoille päiväntasaajan seudulle. René-Primevère Lesson kuvaili lajin holotyypin Brasilian Santa Catarinasta 1831.
Erik Brahe

Erik Brahe on seuraavien henkilöiden nimi:
Erik Brahe (1552–1614), ruotsalainen valtaneuvos
Erik Brahe (1722–1756), ruotsalainen kreivi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erik Brahe”, voi hakea sivunnimihaulla, laajalla sivunnimihaulla tai tekstihaulla.
Enfidha – Hammametin kansainvälinen lentoasema

Enfidha-Hammamet kansainvälinen lentoasema (IATA: NBE, ICAO: DTNH) on lentokenttä Enfidhassa, Tunisiassa, noin 40 kilometriä lounaaseen Hammametin kaupungista. Lentoasemalla on yksi kiitotie, jonka pituus on 3 300 metriä ja leveys 60 metriä.
Historia

Rakennustyöt alkoivat vuonna 2007. Rakennuttajana oli TAV Airports, joka oli jättänyt tarjouksensa 2004. Lentokenttä avattiin joulukuussa 2009. Ensimmäinen lento oli 4. joulukuuta 2009. Rakennuskustannuksiksi kerrottiin 436 miljoonaa euroa.
Enfidhan lentoasemaa suunniteltiin alun perin toiseksi Tunisair-lentoyhtiön solmukohdaksi, mutta lentoyhtiön mukaan kenttää käytetään vain satunnaisiin tilauslentoihin. Lentokenttää käyttävät lähinnä eurooppalaiset lentoyhtiöt tuodessaan matkailijoita Tunisian rantalomakohteisiin.
Lentokenttä nimettiin alun perin edellisen Tunisian presidentin, Zine el-Abidine Ben Alin mukaan. Tammikuussa 2011 presidentin lähdettyä levottomuuksia maanpakoon hänen kuvansa poistettiin lentokentän rakennuksista. Uudeksi nimeksi tuli Enfidha-Hammamet kansainvälinen lentoasema.
Aiheesta muualla

Kuvia tai muita tiedostoja aiheesta Enfidha – Hammametin kansainvälinen lentoasema Wikimedia Commonsissa
Lentoaseman verkkosivut (englanniksi)
Overview chart of Enfidha Airport[vanhentunut linkki]
Tunisian Civil Aviation Office: information on Enfidha Airport (Arkistoitu – Internet Archive)
Enfidha-Hammametin lentoasema ilmasta nähtynä vuonna 2017.
Erkko

J. H. Erkko
Eero Erkko
Eljas Erkko
Erkko on suomalainen suku, joka on tullut tunnetuksi Helsingin Sanomien ja sen edeltäjän Päivälehden omistajina. Suku on alun perin lähtöisin orimattilalaisesta Eerakkalan talosta. J. H. Erkko ja myöhemmin myös hänen sisaruksensa omaksuivat talon nimestä johdetun sukunimen Erkko.
Eljas Erkon perilliset omistavat edelleen suuren osan Sanoma-konsernia. Omistajiin kuuluvat myös Patricia Seppälän poika Robin Langenskiöld ja tytär Rafaela Seppälä.
Erkon suku on mainittu sekä laulun Laulu 20 perheestä vuoden 1969 alkuperäisessä että 2000-luvulla päivitetyssä versiossa.
Suvun jäseniä

Juhani Eerakkalan ja vaimonsa Maria Kyöstilän jälkeläiset (myös naislinjaiset):
Juhana Heikki (Johan Henrik) Erkko (1849–1906), suomalainen runoilija, aforistikko, näytelmäkirjailija ja kulttuurivaikuttaja.
Kustaa Erkko (1851–1901), maanviljelijä Kärkölässä.
Hilda Virtamo (ent. Dunajeff, o.s. Erkko 1855–1937)
Martta Katarina Vaarama (1883–1949), Hilda Virtamon (o.s. Erkko) tytär.
Antero Vaarama (1912–1975), suomalainen kasvitieteilijä ja Turun yliopiston kasvitieteen professori, Hilda Virtamon (o.s. Erkko) tyttärenpoika.
Eero Erkko (1860–1927), nuorsuomalainen sanomalehtimies, Päivälehden perustaja, Juhana Heikki Erkon veli. Hänen puolisonsa oli Maissi Erkko (1872–1936).
Eljas Erkko (1895–1965), suomalainen poliitikko ja sanomalehtimies, Eero Erkon poika.
Patricia Seppälä (1924–2001), Lehtikuvan toimitusjohtaja, Eljas Erkon tytär.
Robin Langenskiöld (1946–), Patricia Seppälän poika.
Rafaela Seppälä (1954–), Patricia Seppälän tytär.
Aatos Erkko (1932–2012) suomalainen kustantaja, Sanoman suurin yksittäinen omistaja, Eljas Erkon poika. Hänen puolisonsa oli taitoluisteluvaikuttaja Jane Erkko (1936–2014).
Paavo Erkko (1896–1936), suomalainen maataloustutkija, maanviljelijä ja Helsingin Sanomien apulaisjohtaja, Eero Erkon poika
Eero O. Erkko (1899–1969), suomalainen kemian alan diplomi-insinööri, tutkija ja kemiallisen teollisuuden kehittäjä, Eero Erkon poika.
Elias Erkko (1863–1888), kirjailija ja suomentaja, Juhana Heikki Erkon ja Eero Erkon veli.
Enäjärvi (järvi Porissa)

| Enäjärvi |
| --- | --- |
 Ilmakuva Enäjärvestä.
Valtiot:  Suomi 
Paikkakunta:  Pori
Koordinaatit:  61°32′50″N, 21°36′43″E
Vesistöalue ja valuma-alueen tietoja
Laskujoki:  Mooskerinoja 
Järvinumero:  83.043.1.001 
Mittaustietoja
Pinnankorkeus:  alle 2 
Rantaviiva:  4,789 km 
Pinta-ala:  0,45131 km² 
 fiEnäjärvi 
Osin jäätynyt puro Enäjärven luontopolulla ensilumen jälkeen.
Enäjärvi on Satakunnassa Porin Meri-Porissa Enäjärven kaupunginosassa sijaitseva järvi. Järven vedenpintaa on 1800-luvulla laskettu, ja se on melko matala. Umpeenkasvava järvi on ollut otollinen elinympäristö linnuille, joita pesii siellä ennätyksellisen paljon.
Maantiede

Järven pinta-ala on 45,1 hehtaaria, ja sen pituus on 1,3 kilometriä ja leveys 400 metriä. Järveen laskee ympäristöstä seitsemän ojaa, ja sen luusua sijaitsee järven etelärannalla, josta saa alkunsa 1,6 kilometriä pitkä Mooskerinoja.
Järven rantaviiva on 4,8 kilometriä pitkä. Ranta on kuivaa kangasmaastoa, joka on rannoiltaan liettynyttä avosuota. Järvi on erittäin matala. Keskellä järveä sijaitsevat kolme pientä saarta, joista suurin on 100 metriä pitkä Keskiluoto.
Luonto

Enäjärvi syntyi, kun se kuroutui erilleen Preiviikinlahdesta, jonne se luontaisestikin on aina laskenut. Järvi on yksi Suomen parhaista pienistä lintujärvistä ja kuuluu Preiviikinlahden Natura 2000 -hankkeeseen. Pesivä vesilinnusto on erittäin monipuolinen, ja linnuston kokonaistiheys on Suomen korkeimpia. Harmaahaikarat ruokailevat ja pesivät järvellä. Muuttolinnut lepäilevät järvellä varsinkin syksyisin, sillä siellä ei metsästetä. Enäjärveä kiertää vuonna 2002 valmistunut Haikarapolku. Polun varrella on lounaisrannan ruoikossa on kaksi lintutornia ja koillispuolella on havaintolava. Enäjärveä on tarkoitus kunnostaa luomalla sinne pesimäsaaria ja raivaamalla pensaikkoa tornien edestä.
Historia

Vuosina 1766−1767 maanmittarin I. Grundströmin laatimassa rajankäyntikartassa Enäjärven pohjoispuolella on kirjoitettu merkintä ruots. sved mark, glessog eli suomeksi kaskimaata.
Kalmbergin kartastossa vuodelta 1856 Enäjärven nimi kirjoitettiin ”Einajärvi”. Silloin sen pohjoisrantoja kiersivät niitut, jolla karja laidunsi. Lounaisrannalla sijaitsi Huhtilan torppa ja järvestä hieman etelään Smoskien torppa. Järven keskelle oli piirretty kolme saarta.
Nimessä esiintyvä enä-alku merkitsee suomalaisessa nimistössä suurta tai isoa.
Historia > Järvi ennen laskemista

Järven vedenpintaa alettiin laskea vuonna 1848. Ennen sitä toimitettiin kesällä 1846 järvellä katselmus, jossa järven tilaa arvioitiin. Maanmittari Wilhelm von Schantzin mukaan järven pinta-ala oli 189 tynnyrinalan ja 24,75 kapanalan suuruinen. Tästä kuului Yyterin ratsutilalle 69 tynnyrinalaa ja 18 kapanalaa ja Kyläsaaren kylälle 120 tynnyrinalaa. Järven pinta-alasta kasvoi 23 tynnyrinalaa kortetta, ruokoa ja kaislikkoa. Järven vedenpinta oli reilut neljä jalkaa korkeammalla kuin ympäröivä meri, jonne järven vedet tuli laskea. Laskuoja mereen oli 1 820 kyynärää pitkä (1 082 metriä). Järven syvyys vaihteli puolesta kyynärästä puoleentoista kyynärään. Pohja oli savista, mutta Yyterin puolella kivistä ja hiekkaista.